****

**Handicaphjælpen A/S**

*Uopfordret ansøgning*

01.01.2020

**Min vision er at yde en positiv indsat** ved at hjælpe en handicappet til at få størst muligt udbytte af de muligheder, der er i forhold til situationen. Jeg interesserer mig for mennesker og mener, at min positive livsholdning, fleksibilitet og fysiske form er en god indfaldsvinkel til at indgå i jeres hjælperteam.

**Jeg arbejder i øjeblikket som rengøringsassistent** med faste arbejdssteder. Jeg kan lide at udføre mit arbejde med en god finish. Jeg vil i fremtiden gerne kombinere det fysiske arbejde med et person­orienteret ansvar og andre udfordringer. Jeg tror at ved at lære hinanden at kende og skabe gensidig tillid, giver det mulighed for udvikling og forbedring, og jeg vil blive meget glad, såfremt jeg får mulighed for at arbejde med dette mål.

**De forskellige arbejdsområder inkl.** personlig pleje, husligt arbejde, madlavning, ledsagelse til aktiviteter uden for hjemmet, ferier og overvågning vil være med til at gøre arbejdet afvekslende og interessant.

**Som person er jeg ansvarsbevidst og troværdig**. Jeg tager ansvar for mit arbejde og yder altid mit bedste. Jeg er praktisk anlagt og fleksibel og forsøger altid at finde nye og bedre løsninger, når problemer opstår. Jeg kan lide en god dialog. Jeg har også empati og tålmodighed, hvis den handicappede har svært ved at kommunikere.

Arbejdsmæssigt er jeg interesseret i både fuld- og deltidsjob. Weekend- eller aftenarbejde afskrækker mig heller ikke, da jeg tidligere har arbejdet på skiftehold.

Jeg håber, I finder min ansøgning interessant, og jeg kan medbringe gyldigt kørekort og ren straffeattest til et personligt møde.

Med venlig hilsen

**Malene Test**

*Testgade 25 - 2500 Valby - Tlf. 14 25 14 25 - malene@test.dk*